safouaneb/arywiki huggingface dataset:
ويكيپيديا ب الداريجة

ويكيپيديا لمغريبية ولا ويكيپيديا ب دّاريجة، هيا ڤيرسيون ديال لموسوعة ويكيپيديا ب داريجة لمغريبية، تدارت ف 20 يوليوز 2020. و وصل عدد لمقالات ديالها نهار 02 2026 ل مقالة، و ف لمجموع صفحة، ب تبديل. كاينين فيها خدايمي مقيّد و خدايمي مداوم (لي دارو تبديل ف شّهر لّخر)، ب لاضافة ل ديال (اداريين). ف يونيو 2023، ويكيپيديا ب دّاريجة تشافت كتر من 640. 000 مرة، لي مامحسوبينش فيهوم شّوفات ديال بوتات ؤلا پروݣرامات ؤطوماتيكية. ؤ ف لمجموع تّقراو لمقالات د ويكيپيديا لمغريبية كتر من 14 د لمليون مرة من نهار بدات ف يوليوز 2020. خلفية. هاذ المشروع جا من بعد ما رتافعت العديد من الاصوات لي كتنادي بالكتابة بالدارجة باش الناس كاملة تفهم و المعلومة توصل بطريقة مباشرة و قريبة للمتلقي، الشي لي خلا فعلا الشركات ف المغرب يلتجؤو للاشهارات بالدارجة، نفس الشي بالنسبة للنشرات الاخبارية الطارئة و لي خاص يفهمها ڭاع الناس فجميع المستويات و الاعمار (حملة التحسيس ضد كورونا كمثال). تاريخ. ف 2008، كانت ويكيپيديا ب دّاريجة بدات، بحال بزاف د لويكيپيديات لوخرين، ف لانكوباتور (ب لعربية الحاضنة)، لي هوّا سيت خاص تابع ل مؤسسة ويكيميديا كيتدارو فيه لمشاريع د ويكيميديا لي باقين ف لمرحلة تّجريبية. بزاف لي خدمو عليها ف لبدية كانو تابعين ل مشروع "كتب داريجة"، ؤ كانت لكتابة فيها ب لاساس ب لحروف لّاتينية، وخا بقات نوع د لفوضا ف لكتابة بشكل عام. لمشروع ماتنضّم مزيان تال 2019، فاش بدات لخدمة عليه بشكل جدي، و تڤاليدا الطلب ديال لخروج الرسمي ديالها، و تنفّد ف 20 يوليوز 2020. الناس لي كيكتبو ف ويكيپيديا ب الداريجة فيهوم مغاربا ديال الداخل و ديال لخاريج. ف ماي 2021، كان لمجموع د شّوفات د ويكيپيديا ب دّاريجة وصل ل 900. 000 من نهار بدات. ف 2023، مابين 25 ابريل و 10 يونيو، ويكيميديا لمغريب نضّمات مسابقة ديال لكتابة ف ويكيپيديا ب اللوغات د لمغريب (لعربية، تاشلحيت و الداريجة) لي يقدر يشارك فيها اي واحد، و لهدف ديالها اغناء لمحتوى لمغريبي ف لانتيرنيت. جوج د لابحات لي صدرو ف 2022 و 2023، و قارنو مابين ويكيپيديا ب الداريجة و ويكيپيديا ب لعربية و ويكيپيديا ب لمصرية، بيّنو بلي النسخة ديال الداريجة صغيرة ف عدد لمقالات ديالها (جوايه 5000 تال 6500 فاش تدارو الدراسات بجوج)، ولاكين لمحتوى ديالها "كيمتّل التقافة و التعبير ديال الناطقين ب اللوغة لام"، ف لوقت لي النسخة لمصرية كبيرة ف حجمها، ولاكين لمحتوى ديالها سطحي، حيت مولّد ف اغلبيتو بشكل ؤطوماتيكي. النسخة لعربية هيّ لوحيدة من بين التلاتة لي كاتجمع مابين لحجم لكبير و التمتيلية لمزيانة ديال اللوغة لي مكتوبة بيها، و هادشي كيخليها مناسبة ل تطبيقات ديال لپروصيصاج د اللوغة الطبيعية "NLP". مؤسسين. لكتاتبيا لي خرّجو ويكيپيديا ب دّاريجة من لانكوباتور: احصائيات عامة. ويكيپيديا ب دّاريجة: مجموعات د الداطا. هادو مجموعات د الداطا مبنيين على ويكيپيديا ب الداريجة:
تيزرݣان

تيزرݣان (بتشلحيت: ⵜⵉⵣⵯⵔⴳⴰⵏ، "Tizʷrgan") هو واحد دوار محصن اولا قلعة مبني فوق واحد جبل من جبولا ديال لاطلس الصغير، جا فطريق لي كاتجمع بين ايت باها و تافراوت. تابع لقبيلة ايت وافاياض ف جماعة ادا وݣنيضيف، اقليم شتوكا ايت باها، جهة سوس ماسة ف لمغريب. ساكنين فيه تقريبان شي 32 واحد على حساب الاحصاء الرسمي للسكان والسكنى ديال عام 2004. منين جات سمية. لاصل ديال تسمية ديال قرية “تيزركان”، وعلى حساب بزاف ديال الروايات الشفهية، كايرجع لكون الصخرة لي تنات عليها هاذ المعلمة كاتستعمل ف صنيع ديال الرحى، لي هو بتشلحيت “ازرݣ”، ولجمع ديالو “ازرݣان”. ولكن كاينين روايات خرين كايݣولو بلي جات من “تيزي ن وارݣان” بمعنى طريق بين الارݣان. حيت شجر الاركان كاين بزاف ف دوار، بتالي كايعتابروها بحال شي ممر ولا فج.
التورة ديال لأمازيغ

التورة ديال لامازيغ (ما بين 740 و 743 م) وقعات ف لعصر ديال لامويين و للي قدرو فيها السكان ديال لمغريب يستاقلو علا لامويين (لي حاكمين من دمشق). بدات من طانجا عام 740 و كان الشاف ديالهوم سميتو ميسرة المطغري. تبعوهم الناس اللي ساكنين ف شمال افريقيا و حتا ف لاندلس. السباب علاش بدات هاد التورة هي السياسة ديال لامويين اللي حاكمين اللي كانو تايديرو لعنصرية مع الناس لامازيغ ف بزاف د لحوايج بحال لجزية ولخراج ولعبيد.
إتحاد آيت ملول

اتحاد ايت ملول هي فرقة مغريبية من مدينة ايت ملول فجهة سوس ماسة كاتقصر فـ قيسم لهواة اللول (لمغريب). تاسسات فـ 1999. كتلعب فالتيران ديال لمدينة اللي كيهز 5000 مشجع. تاريخ. جات لفرقة ديال تيحاد ايت ملول نهار 27 يوليوز 1999 من مورا ماندامجات شباب ايت ملول (CAM) ونادي ايت ملول (CSAM). تيحاد ايت ملول، اللي كايمتل مدينة ايت ملول (12 كيلومتر من اݣادير فلوسط دلمغريب)، عندو بزاف ديال لفراقي فرياضات خرين من غير كورة. عندو فراقي ديال لكرة الطايرة، ركوب لپيكالات، لپبطانك ولفول كونطاكط. 5 ابريل 2009 كان نهار تاريخي عند تيحاد ايت ملول حيتاش قدرو يقصيو الرجاء البيضاوي من دور 16 ديال كاس لعرش 2008-2009. 17 يوليوز 2010 حتا هو كان نهار تاريخي حيتاش قدرات لفرقة طلع لبوطولا 2 ديال 2010-2011.
تيران لبلدي د أيت ملول

تيران ايت ملول اولا الملعب البلدي لايت ملول هو تيران فمدينة ايت ملول لمغريبية، وهو التيران الرسمي ديال فرقة اتحاد ايت ملول. كيستقبل التيران لميتشان ديال لفرقة بواحد لعدد ديال لمتفرجين واصل لـ5000 مشجع. الݣازون ديال التيران صطيناعي.
إتحاد المحمدية

تيحاد المحمدية هي فرقة مغريبية من مدينة لمحمدية كاتقصر فعصبة الشاوية فـلقيسم التالت ديال لبوطولا لوطنية دلهواة (2021). تاسسات فـ 1946. كاتقصر لفرقة فتيران لبشير اللي كيهز 15 الف مشجع. تاريخ. دوزات لفرقة سبعة ديال لمواسم فبوطولا 1. شاركات تيحاد لمحمدية لاول خطرة فبوطولا 1 فموسم 1979-1980 ولاخر مرّة فموسم 1987–1988. احسن ترتيب كانت فيه لفرقة هو الروتبة التالتة وهادشي فموسم 1979-1980 ب11 رباح، 12 تعادول و7 دلخسارات. لعام ديال 1980 كانت فيه هاد لفرقة شادّة لكلاصمون اللول حتى بقاو شي دورات قلال، تمّا فين جا شباب المحمدية اللي خدا بلاصة التيحاد وربحو لبوطولة.
شباب هوارة

شباب هوارة هي فرقة مغريبية من مدينة ولاد تايمة كاتقصر فقيسم لهواة اللول. تاسسات فـ1964. كتلعب فتيران 16 نونبر اللي كيهز 5000 مشجع. تاريخ. صاوب عبد الغني اكشوض، اللي كان استاد ورياضي معروف فديك لوقت، لفرقة ديال شباب هوارة فمدينة ولاد تايمة. لفرقة كانت كاتقصر كتر من 40 عام فلبوطولا لوطنية للهواة وقيسم لهواة اللول. ف2005 قدرات لفرقة انها تدّي لكاس ديال لبوطولا لوطنية للهواة وتطلع لبوطولا 2 ديال 2005-2006. من ديك الساعة ولفرقة ديما كان كايتوقع ليها تطلع لبوطولا 1 حيتاش كانت ديما كاتكلاصا التالتة ولّا الرابعة فلبوطولا. لفرقة ماكتابش ليها تبقى فبوطولا 2 وهبطات فموسم 2011-2012. بتاريخ 24 فبراير 2021 لفرقة كاتقصر فقيسم لهواة اللول شطر لجانوب، من مورا 11 دورة ماربحات فيهوم حتا ماطش هي مهددة باش تهبط لقيسم لهواة اللول حيتاش مكلاصية فمرتبة تحتانية بزاف.
تيران 16 نونبر

تيران 16 نونبر اولا تيران ولاد تايمة هو تيران فمدينة ولاد تايمة لمغريبية، وهو التيران الرسمي ديال فرقة شباب هوارة. كيستقبل التيران لميتشان ديال لفرقة بواحد لعدد ديال لمتفرجين واصل لـ5000 مشجع. الݣازون ديال التيران صطيناعي.
الرشاد البرنوصي

الرشاد لبرنوصي هي فرقة مغريبية من مدينة الدار البيضا كاتقصر فـلبوطولا لوطنية دلهواة. كانت سميتها من قبل فتح لبرنوصي فاش تاسسات فـ1961. كتلعب فموركاب لبرنوصي اللي كيهز 10 الاف مشجع. تاريخ. تاسسات لفرقة ف1961 فلحي الشعبي سيدي لبرنوصي فالدار البيضا. شحال هادي، كانت سميت لفرقة هي "فتح لبرنوصي". كانت لفرقة كاتلعب فلقيسم الرابع ف1963-1964 حتال 1964-1965 فاش طلعو ف1979 طلعات لفرقة للقيسم التاني وبقات فيه بشكل متقطع حتال موسم 2017-2018 فاش عاودو هبطو للبوطولا لوطنية للهواة. معروف على الرشاد لبرنوصي باللي هو مدرسة كاتبع السياسة ديال تكوين الشباب. هاد الطريقة عطات النتيجة ديالها فاش وصلات لفرقة لفينال ديال كاس لعرش (2006-2007)، اللي خسرات فيه قدام الجيش الملكي بضربات الترجيح، من مورا ماكانو رابحين بواحد حتى ماركا لكوايري عتيق شهاب على راسو. هاد النتيجة خلّاتو يشارك لاول خطرة فالتاريخ ديالو فكاس لكونفيديرالية لافريقية.
إتحاد تمارة

تيحاد تمارة هي فرقة مغريبية من مدينة تمارة كاتقصر فـ لبوطولا لوطنية للهواة (2021). تاسسات فـ1969. كتلعب فتيران تمارة اللي كيهز 5000 مشجع. تاريخ. قصّرات لفرقة ديال تيحاد تمارة فبوطولا 2 عشر سنين من موسم 2006-2007 حتال موسم 2016-2017 فاش هبطات للقيسم لوطني دلهواة.
تيران تمارة

تيران تمارة اولا الملعب البلدي لتمارة هو تيران فمدينة تمارة لمغريبية، وهو التيران الرسمي ديال فرقة اتحاد تمارة. كيستقبل التيران لميتشان ديال لفرقة بواحد لعدد ديال لمتفرجين واصل لـ5000 مشجع. الݣازون ديال التيران صطيناعي.
رجاء الحسيمة

رجاء لحسيمة هي فرقة مغريبية من مدينة لحسيمة كاتقصر فلقيسم التالت ديال لبوطولا لوطنية دلهواة. تاسسات فـ1995. كتلعب فتيران ميمون لعرصي اللي كيهز 12 الف مشجع. تاريخ. تاسسات لفرقة ديال رجاء لحسيمة ف1995. من مورا 14 عام وبالضبط فموسم 2009-2010 طلعات لفرقة لبوطولا 2. رجعات رجاء لحسيمة اللور اللور من مورا ماهبطو من بوطولا 2 فموسم 2010-2011، وفموسم 2020-2021 كايقصرو فعصبة الشرق فلقيسم التالت ديال لبوطولة لوطنية للهواة
تيران ميمون لعرصي

تيران ميمون لعرصي اولا تشيپولا هو تيران فمدينة لحسيمة لمغريبية، وهو التيران الرسمي ديال فرقة شباب الريف الحسيمي. كيستقبل التيران لميتشان ديال لفرقة بواحد لعدد ديال لمتفرجين واصل لـ12، 500 مشجع. الݣازون ديال التيران صطيناعي. لاصلاحات. تدارت فتيران لعرصي اصلاحات ف2010 وصل التمن ديالها ل8 دلمليون ديال الدراهم. هاد لاصلاحات كانت باش تزاد لعدد ديال الناس اللي يقدرو يدخلو يتفرجو من 5000 حتال 12 الف. تعاود لݣازون ديال التيران اللي ولّا صطيناعي، وتبنى ڤيستيير وتسقفو بعض لمدرّجات. التيران مضوّي مزيان وفيه معايير ديال الزلازل، فيه لاصال ديال لحديد ومنصة شرفية وقاعة ديال الترويض، وفيه بلاصة خاصة ديال الصحافة وبيرويات ادارية.
إتحاد لفقيه بنصالح

تيحاد لفقيه بنصالح هي فرقة مغريبية من مدينة لفقيه بنصالح كاتقصر ف هواة 2. كنيتها فرسان بني عمير وتاسسات فـ1962. كتلعب فتيران لفقيه بنصالح اللي كيهز 5000 مشجع. تاريخ. تصاوبات لفرقة ف1962. ف1982 قدرو لكوايرية دلفرقة يطلعو لبوطولا 2 ومن موراها بعشر سنين طلعو لبوطولا 1 وهادشي فعام 1980. ف1984 هبطو تاني لبوطولا 2 اللي بقاو فيها حتال موسم 2010-2011 فاش هبطو للقيسم التالت. من موراها ف2016 هبطو للقيسم لخامس.
تيران لبلدي د لفقيه بنصالح

تيران لفقيه بنصالح اولا ملعب الفقيه بنصالح البلدي هو تيران فمدينة لفقيه بنصالح لمغريبية، وهو التيران الرسمي ديال فرقة اتحاد لفقيه بنصالح. كيستقبل التيران لميتشان ديال لفرقة بواحد لعدد ديال لمتفرجين واصل لـ5000 مشجع. هاد التيران فيه لݣازون.
هلال الناظور

هلال الناضور هي فرقة مغريبية من مدينة الناظور كاتقصر فعصبة الشرق دلقيسم التالت ديال لبوطولة لوطنية للهواة. تاسسات فـ24 ابريل 1956. كتلعب فتيران الناظور اللي كيهز 5000 مشجع. تاريخ. دوّزات لفرقة تلاتة دلمواسم فبوطولا 1: 1986-1987، 1987-1988 و1988-1989. احسن ترتيب ديالو فلبوطولا 1 كانت ف1987-1988 فاش تكلاصا لمرتابة 7 ب12 رباح، 10 دتعادولات و12 خسارة. من داك لانجاز ولفرقة عندها مشاكيل ديال لفلوس بسباب التسيير لعيّان اللي طرا لهاد لفرقة.
تيران لبلدي د ناضور

تيران الناضور اولا الملعب البلدي للناظور هو تيران فمدينة الناظور لمغريبية، وهو التيران الرسمي ديال فرقة هلال الناظور. كيستقبل التيران لميتشان ديال لفرقة بواحد لعدد ديال لمتفرجين واصل لـ 5000 مشجع. الݣازون ديال التيران صطيناعي.
شباب قصبة تادلة

شباب قصبة تادلة هي فرقة مغريبية من مدينة قصبة تادلة كاتقصر فلبوطولة لوطنية دلهواة(2021). كنيتها الشياطن لحمرين وتاسسات ف1946. كتلعب فتيران قصبة تادلة اللي كيهز 10 الاف مشجع. دات هاد الفرقة لبوطولا لوطنية لحتيرافية التانية واحد لخطرة. تاريخ. طلعات لفرقة دشباب قصبة تادلة لبوطولا 2 فلموسم ديال 2009-10. فموسم 2010 طلعات لفرقة لبوطولا 1، وبقات غير عام قبل ماتهبط مع الكوكب المراكشي وتلعب لعام اللي من بعدو فبوطولا 2 د2011. بقات شباب قصبة تادلة فلقيسم التاني حتى عاودو طلعو للبوطولة ليحتيرافية د2016، بقاو فيها تاني عام وعاودو هبطو لبوطولا 2 د2017. دابا (2021) لفرقة كاتقصر فلقيسم لوطني دلهواة من 2019.
تيران لبلدي د قصبة تادلة

تيران قصبة تادلة اولا الملعب البلدي قصبة تادلة هو تيران فمدينة قصبة تادلة لمغريبية، وهو التيران الرسمي ديال فرقة شباب قصبة تادلة. كيستقبل التيران لميتشان ديال لفرقة بواحد لعدد ديال لمتفرجين واصل لـ10 الاف مشجع. الݣازون ديال التيران صطيناعي. تاريخ. طرا فيضان فالتيران فاكتوبر 2018، الشي اللي خلّا السكان ديال قصبة تادلة يتشكّاو من الضعف ديال التجهيز دهاد التيران.
أولمپيك مراكش

اولمپيك مراكش هي فرقة مغريبية من مدينة مراكش كاتقصر فـ قيسم لهواة اللول. تاسسات فـ2001. كتلعب فتيران 20 غشت اللي كيهز 5000 مشجع. تاريخ. تصاوبات لفرقة داولمبيك مراكش ف2001 على يد لمنعش السياحي كريم بنفلاح اللي كانو عندو بزاف ديال الريصطورات بسمية عند علي. لفرقة قبل كانت سميتها عند علي مراكش. تبدلات سمية لفرقة لهادي ديال دابا من موسم 2008–09. قدرات لفرقة تطلع تلاتة دلخطرات لبوطولا 2: اللولة فموسم 2008-09 فاش قدر يتعادل مع اتحاد ايت ملول ويضمن الطلوع ديالو، التانية فموسم 2012-13 والتالتة فموسم 2015-16، وكولّا مرة كان كيدوّز عام وكايهبط للقيسم لوطني ديال لهواة.
الإتحاد الإسلامي الوجدي

تيحاد لاسلامي لوجدي هي فرقة مغريبية من مدينة وجدة كاتقصر فلقيسم لوطني دلهواة (2021). تاسسات ف1958. كتلعب فتيران وجدة لبلدي اللي كيهز 10 الاف مشجع. تاريخ. لفرقة شاركات فبوطولا 2 تلاتة دلخطرات: اللولة فموسم 2012-2013 والتانية فموسم 2013-2014 والتالتة فموسم 2017-2018. من هاد لموسم وهو كايقصّر فلقيسم لوطني دلهواة. لفرقة عندها فرع ديال لعيالات اللي شارك فلبوطولة اللولة النيسوية ف2012. لفرقة عندها فرع ديال لكورة دليد، واللي شارك فبزاف ديال لمونافسات فلمغريب وبرّا لبلاد. كان خدا الروتبة التانية فلبوطولة لعربية ديال هاد لكورة فلامارات، وكان بطل ديال دوري لامير مولاي لحسن اللي داز فمدينة السعيدية.
تيران لبلدي د وجدة

تيران وجدة لبلدي اولا تيران وجدة الصغير هو تيران فمدينة وجدة لمغريبية، وهو التيران الرسمي ديال فرقة الاتحاد الاسلامي الوجدي. كيستقبل التيران لميتشان ديال لفرقة بواحد لعدد ديال لمتفرجين واصل لـ10 الاف مشجع. الݣازون ديال التيران صطيناعي.
شباب المسيرة

شباب لمسيرة هي فرقة مغريبية من مدينة لعيون كاتقصر فلقيسم لوطني الايحتيرافي التاني تاسسات ف1977. كتلعب فتيران الشيخ محمد لغضف اللي كيهز 30 الف مشجع. تاريخ. لاصل ديال لفرقة هو بنسليمان اللي هي مدينة صغيرة شمال لمغريب. كانت هاد لفرقة ف لقديم كاتسمى مخازنية بنسليمان. السلطات قررات من موسم 1994-1995 تبدل سمية هاد لفرقة ل "شباب لمسيرة" و تولّي كاتمتّل مدينة لعيون بعدما تدمجات معا الجمعية الرياضية د لعيون. من هاد لموسم وهو كايقصّر ف بوطولا 1 موسم 2011-2012 فاش هبط لبوطولا 2، واللي بقا فيها من عام 2012 حتال موسم 2018-2019. من 2019 لفرقة كانت كاتقصر فلقيسم لوطني للهواة و دابا راها ف بوطولا 2.
تيران الشيخ محمد لغضف

تيران الشيخ لغضف اولا ملعب الشيخ محمد الاغضف هو تيران فمدينة لعيون لمغريبية تبنى ف1984، وهو التيران الرسمي ديال فرقة شباب المسيرة. كيستقبل التيران لميتشان ديال لفرقة بواحد لعدد ديال لمتفرجين واصل لـ30 الف مشجع. الݣازون ديال التيران طبيعي. تاريخ. تبنى التيران ف1984 وتحلّ ف1985. تدار ليه ݣازون صطيناعي اللي فيه 100 ميترو فالطول و55 ميترو فلعرض. ف2014، تجمعات لجامعة لملكية لمغريبية ديال كورة لاول مرة فتيران الشيخ محمد لغضف. تافقو باش يدّار تجديد للتيران فواحد لخطة ديال التجديد تاع لبينية دالرياضة فعصبة الصحرا. لݣازون ولّا طبيعي. فالدكرى 40 ديال لمسيرة لخضرا تجمعو عمالقة قدام ديال كورة بحال دييݣو مارادونا، ابيدي پيلي وجورج وياه وقصرو ماتش فالتيران.
تيران شرفي د مكناس

تيران مكناس الشرفي اولا تيران مكناس لكبير هو تيران فمدينة مكناس لمغريبية، وهو التيران الرسمي ديال فرقة النادي المكناسي. كيستقبل التيران لميتشان ديال لفرقة بواحد لعدد ديال لمتفرجين واصل لـ20 الف مشجع. الݣازون ديال التيران صطيناعي. تاريخ. هاد التيران كايتستقبلو فيه لميطشان ديال النادي المكناسي وميطشان ديال لمونتخاب وحفلات ومهرجانات ديال لموسيقى. هاد التيران تلعبات فيه لفينال ديال كاس افريقيا دالشباب ف1997. تيران مكناس الشرفي كان سميتو « stade de la garnison » وكان كايستقبل لميتشان ديال الريݣبي فوقت لحماية لفرانساوية على لمغريب (1912–1956).
فيلوم (بيولوجيا)

لْفيلوم هوّا تقسيم طاكصونومي علا حساب لاصل تّطوري ديال لكائنات ؤلا لبنية ديالها (ف لحالة د لكائنات لقديمة لّي ماعندناش لحمض نّووي ديالها). كاينين 35 فيلومات ديال لحيوانات متلا.
موركاب فاس

موركاب فاس اولا المركب الرياضي بفاس هو تيران فمدينة فاس لمغريبية، وهو التيران الرسمي ديال لفراقي د المغرب الفاسي والوداد الفاسي. كيستقبل التيران لميتشان ديال لفراقي بجوج بواحد لعدد ديال لمتفرجين واصل لـ45 الف مشجع. الݣازون ديال التيران طبيعي. التاريخ. كانت لخدمة تطلقات ف1992 باقي، وكانو معوّلين باش احلّوه ف1997. والاكين لخدمة دبصّح مابدات حتال 1994 بسباب شي مشاكيل تقنية. سالات لخدمة فالتيران فعام 2003. اول ماطش تلعب فيه كان لفينال ديال كاس لعرش 2006-2007 نهار 25 نونبر 2007 فاش غلبات الجيش الملكي اللي كان من بوطولا 1 بخمسة لتلاتة پيلانتيات لفرقة دالرشاد البرنوصي من بوطولا 2. كان سالاو لاشواط لعادية بتعادول 1-1 واول بيت تسجل دلك اللي ماركاه لكوايري دالجيش الملكي عتيق شهاب على راسو. هاد لماطش دخلو ليه 40 الف دلجمهور والدخلة كانت فابور. لمرافيق. الديزاين ديال هاد التيران هو الطريقة لمغريبية لاصيلة. التيران فيه قاعة ديال الصحافة، صالة ديال لعلاجات اللولة، صبيطار صغير وقاعة ديال لمحاربة دلمنشيطات. لموركاب فيه حتا لپاركينݣ اللي يقدر يهز 7500 طوموبيلة وهو مزدي معا الصبيطار لجامعي لحسن التاني.
تيران لإنبعاث

تيران لانبعات هو تيران فمدينة اݣادير لمغريبية، وهو التيران الرسمي ديال لفراقي درجاء اݣادير ونجاح سوس. كيستقبل التيران لميتشان ديال لفراقي بواحد لعدد ديال لمتفرجين واصل لـ10 الاف مشجع. الݣازون ديال التيران صطيناعي. تاريخ. التيران عندو رمزية كبيرة فلمغريب حيتاش تاسس مورا زلزال اݣادير. تحل هاد التيران ف1963 من مورا الزيارة اللي كان دارها لحسن التاني لمدينة اݣادير. تعوض تيران لانبعات بتيران ادرار اللي ولّات كاتلعب فيه حسنية اكادير من دجنبر 2013. ومن 2011، ولّا فالتيران ݣازون صطيناعي. تيران رسمي. من مورا ما بدات حسنية اكادير كاتقصر فتيران ادرار، ولّا هاد التيران رسمي للفراقي درجاء اكادير ونجاح سوس.
تيران لبلدي د قنيطرة

تيران قنيطرة اولا الملعب البلدي للقنيطرة هو تيران فمدينة قنيطرة لمغريبية، وهو التيران الرسمي ديال فرقة النادي القنيطري. كيستقبل التيران لميتشان ديال لفرقة بواحد لعدد ديال لمتفرجين واصل لـ مشجع. الݣازون ديال التيران طبيعي. تاريخ. تاسس هاد التيران ف1941 ويقدر يهز حتال 40 الف دلبشري. تلعبو هنا بزاف ديال لميطشان دلمونتخاب لوطني، وميطشان دالنادي القنيطري ونهضة القنيطرة. ف2008 تركّب للتيران ݣازون صطيناعي مرخّصة ليه لفيفا، هادشي كان داخل فواحد لمشروع كانت سميتو "نربحو فافريقيا على قبل افريقيا. لوصول. هاد التيران جا قريب من لخرجة ديال الصونطر دقنيطرة اللي جاية من اوطوروت 5. كايوصلو بزاف ديال الطوبيسات لهاد التيران.
تيران 18 نونبر

تيران 18 نونبر هو تيران فمدينة لخميسات لمغريبية، وهو التيران الرسمي ديال فرقة الاتحاد الزموري للخميسات. كيستقبل التيران لميتشان ديال لفرقة بواحد لعدد ديال لمتفرجين واصل لـ12 لف مشجع. الݣازون ديال التيران طبيعي. تاريخ. تبنى التيران ف2002 وتعاود تجدد ف2013. كان غادي يدّار ليه ݣازون صطيناعي، ولاكين راه باقي فلݣازون الطبيعي. كاينين مخططات ديال التوسيع نتاعو اللي غاتزيد ليه باش يولّي يهز 20 الف دلبشري.
تيران بوبكر عمار

تيران بوبكر عمار اولا تيران سلا هو تيران فمدينة سلا لمغريبية، وهو التيران الرسمي ديال فرقة جمعية سلا. كيستقبل التيران لميتشان ديال لفرقة بواحد لعدد ديال لمتفرجين واصل لـ10 الاف مشجع. الݣازون ديال التيران صطيناعي. تاريخ. خرج لپروجي ديال التيران فالسبعينات ومابدا لبني حتال 1981. ما كمل لپروجي حتال 2006 بسباب بزاف ديال لمشاكيل التقنية. اللي خلا لمشروع يسالي هي لويكاية ديال التنمية دلحوض ديال بورݣراݣ، اللي زادت ليه صالات ديال لكورة دليد، لڤولي ولباسكيط، حيتاش جمعية سلا عندها فراقي فهاد الرياضات. سالا هاد لمشروع بالترياب ديال تيران المسيرة الخضرا. ف2007 تدار ݣازون صطيناعي للتيران. ليوما، تيران بوبكر عمار كايهز 10 الاف واحد وفيه 2500 كرسي مغطّي. لمرافيق وليستيعمال. التيران فيه ستة ديال لڤيستييرات للكوايرية ولحكّام، قاعات ديال التسخينات وبيروات ديال لادارة. هد التيران كاتقصر فيه لفرقة ديال جمعية سلا. هاد التيران ستقبل لميطشان ديال لالعاب لافريقية دالشباب ف2010 وحتّى ماطش ديال لمونتخاب لمغريبي دلعيالات فلاقصائيات ديال لبوطولة لافريقية دلعيالات.
تيران لمسيرة لخضرا (سلا)

تيران لمسيرة لخضرا كان تيران فمدينة سلا لمغريبية، وكان التيران الرسمي ديال فرقة جمعية سلا. كان التيران كايستقبل لميتشان ديال لفرقة بواحد لعدد ديال لمتفرجين واصل لـ4000 مشجع. الݣازون ديال التيران كان طبيعي. تريّب هاد التيران ف2007 بسباب اعادة التهييئة ديال حوض بورݣراݣ وعوّضو تيران بوبكر عمار.
إيطو (فيلم)

ايطو هي السمية ديال واحد لفيلم فرانساوي خرج عام 1934 مللي كانت لحماية ديال فرنسا علا لمغريب. لفيلم. لفيلم تايعاود على لمعيشة ديال لمغاربة و لفرانساويين ف لمغريب ف لحماية ديال فرنسا علا لمغريب. جان بينوا ليفي و ماري ابستين هوما للي دارو لاخراج ديال لفيلم و عاونهوم حتا بيير دي هيران. السيناريو كتبو جورج دوفيرني و روجر فيرال و اتيان راي و لقصة ديال لفيلم جات من واحد الرواية ديال موريس لو جلاي. لفيلم ما خرجش بلالوان و كانت فيه 117 دقيقة و خرج ف باريس نهار 19 مارس 1935.
أمازيغية شرق لأطلس لمتوسط

امازيغية شرق لاطلس لمتوسط هي مجموعة كاتربط بزّاف ديال اللهجات اللي الناس كاتهضر بيها فالشرق والشمال الشرقي ديال لاطلس لمتوسط فلمغريب. هاد اللهجات هي تمازيغت دايت سغروشن وتمازيغت دايت واراين، لهجة مرموشة (ايموزار مرموشة)، ايت علاهم، ايت ايوب وايت مرغي. هاد اللوغة باللهجات نتاعها كاتنتامي للفرع ديال اللوغات الزناتية واخّا كاتشابه بزّاف معا اللهجات ديال امازيغية لاطلس لمتوسط. هاد اللوغة كاتعتابر لوغة نتيقالية بين لفرع الزناتي ولفرع ديال اللوغات لامازيغية لاطلسية. تمازيغت دايت سغروشن وتمازيغت دايت واراين هي اللي مابين هاد لمجموعة داللهجات تدرسات بزّاف، وغير شوية ديال الدراسات اللي تدارو على اللهجة ديال ايت علاهم ومرموشة. تقريبا ماتدارت حتّى شي دراسة على اللهجة دايت ايوب وايت مرغي.
تمازيغت دآيت سغروشن

تمازيغت دايت سغروشن هي لهجة ديال اللوغات الزناتية داخلة فلمجموعة دامازيغية شرق لاطلس لمتوسط. كايهضرو بيها الناس ديال قبيلة ايت سغروشن فشرق لاطلس لمتوسط. التصنيف. كانت لامازيغية ديال ايت سغروشن كاتصنّف معا تمازيغت وسط لمغريب. الناس كاتݣول باللي هاد اللهجة كاتشبه للهجة ديال ايت عيّاش اللي قريبة منها. فلحقيقة التصنيف ديال هاد اللهجة هو لفرع داللوغات الزناتية اللي داخل فلاسرة ديال اللوغات لامازيغية دالشمال. داكشّي لاش بزّاف ديال لمصادير ماكايصنفوهاش معا لامازيغية ديال لاطلس لمتوسط. لهجة ايت سغروشن هي لهجة من بزاف ديال اللهجات فامازيغية شرق لاطلس لمتوسط اللي كاتنتامي للوغات الزناتية اللي كاينة فالشرق ديال لاطلس لمتوسط. النطق. لحروف. تمازيغت دايت سغروشن معروفة باللي عندها حرف فيه اللام والشين مخلطين (سمع) وكايتكتب ب"لت" (/lt/). لكاف ولݣاف /k، g/ كايتنطقو صحاح، ماشي بحال اللهجة ديال ايت عيّاش فاش هوا اللول كايتحكّو. فاش كايضوبل واحد لحرف، كايولّي لحرف اللول ماعندوش صوت. ملاحضات فالصوت: الصوايت. تمازيغت دايت سغروشن عندها تلاتة دالصوايت بحال لعربية لفوصحى. الشدّة. الشدة فتمازيغت دايت سغروشن ماشي متباينة ويمكن يتوقّعها لواحد، كاتجي من مورا اخر صايت فلكلمة.
أمازيغية مزاب وورݣلة

لوغات مزاب وورݣلة اولا لامازيغية الصحراوية الشمالية هي مجموعة فيها بزّاف ديال اللوغات واللهجات اللي كاينتاميو للوغات الزناتية اللي هي فرع ديال لاسرة داللوغات لامازيغية دالشمال. هاد اللوغات واللهجات كاينين فواحات مشتتين فلمغريب ودزاير. التصنيف. كوصمان (2013). ف2013 ستّف مارتين كوصمان ستة ديال اللهجات دلواحات الصحراوية فالشمال: اتنولوݣ (2009). فعام 2009 صنّف كتاب اتنولوݣ اللوغات لامازيغية دمزاب وورݣلة هكّا: بلينش. ستّف روجر بلينش تمنية ديال لمتغيرات: تاصنهاجيت واخّا هكاك هي لوغة من اللوغات لامازيغية دلاطلس.
تاݣورارت

تاݣورارت هي لوغة من عائلة اللوغات لامازيغية فلفرع ديالها الزناتي كايهضرو بيها الناس فلمينطاقة دتيݣورارين (ݣورارة)، وهي بزّاف ديال لواحات كاينين فلوسط لغربي ديال دزاير. اتنولوݣ كايسمّيها تازناتيت (الزناتية) معا توات اللي كاينة فلجانوب ديالها. روجر بلينش كايصنفها انها لهجة ديال امازيغية مزاب وورݣلة وكايصنّف توات معا اللوغات الريفية. لمميزات. تاݣورارت وتوات هما جوج داللوغات لامازيغية لوحيدين اللي كاتبدّل حرف الراء (/r/) فبعض لبلايص لحرف لحاء (/ħ/)، فحالات خرين كاترجّع حرف الراء (/r/) وكاتخلّي /ə/ اللي كاتجي قبل تولّي حرف مفتوح /a/. هاد الضاهيرة كاينة فتاريفيت اللي هي لوغة فشمال لمغريب. كاين دليل مامحسومش باللي تاݣورارت تاترات باللوغة دالصونݣاي. اهلّيل. الشيعر ولموسيقى ديال لمينطاقة دتيݣورارين (ݣورارة) فدزاير تليستا كجزء من التورات التقافي اللي ماملموسش دليونيسكو على الطريقة اللي وصفها بيه مولود معمري فلكتاب ديالو "L'Ahellil du Gourara" (بالدارجة: اهلّيل ديال ݣورارة).
تومزابت

تومزابت اولا لمزابية هي لوغة من عائلة اللوغات لامازيغية فلفرع ديالها الزناتي كايهضرو بيها لمزابيين اللي هوما امازيغ اللي لاغلبية ديالهوم مسلمين اباضيين وكايسكنو فلمدون السبعة ديال لمينطقة دمزاب فالشمال ديال الصحرا نتاع دزاير. هاد اللوغة كايهضرو بيها اعداد صغيرة ديال لمزابيين فمدون محلية خرى وفبلايص خرين. غالبية لعيالات كايهضرو بيها بوحدها، وغالبية الرجال كايهضرو بيها معا الداريجة ديال الدزاير اولا لعربية الصحراوية الدزيرية. هاد اللوغة قريبة شي شوية لتݣارݣرنت وتوݣورت ولوغة تاݣورارت اللي بعيدة عليها. كاينين بزاف ديال الديكسيونيرات ديال تومزابت، لغالبية ديالهوم بلفرانساوية.
مارتين كوصمان

مارتين كوصمان (تزاد ف5 فبراير 1966، هولاندا) هو عالم ديال اللوغات هولاندي متخصص فاللوغات لامازيغية. هو دابا استاد ديال الديراسات لامازيغية فجامعة ليدن.
لأمازيغية دجنوب وهران وفيݣيݣ

لامازيغية دجنوب وهران اولا لامازيغية دفيݣيݣ هي مجموعة ديال اللهجات دواحد اللوغة من لفرع الزناتي ديال اللوغات لامازيغية دالشمال. كايهضرو بهاد اللوغات بزّاف ديال الناس فولاية وهران فدزاير وقريب من لحدود فاقليم فيݣيݣ فلمغريب. هاد لمناطيق فيها لݣصور اللي كاينة فدزاير مابين لمشرية وبني عباس، وفلمغريب كاينة فايش، عين الشعير ولݣصور ديال فيݣيݣ بسبعة (ايت ودّاي، ايت عمّار، ايت لميز، ايت سليمان، ايت عناج، ايت عدّي وازناين). اللهجة لوحيدة من هاد اللوغة اللي تدارو عليها ديراسات هي اللهجة ديال فيݣيݣ (كوصمان 1997). واحد الديراسة خفيفة دارها باسيت ف1885 على النصوص ولمعجم ديال اللهجات نتاع الشمال دهاد اللوغة، وكوصمان ف2010 دار ديراسة على لقواعد ديال لهجة ايݣلي ددزاير اللي كاينة فلجانوب. اللهجات ديال لامازيغية دجنوب وهران وفيݣيݣ فيها النفي ديال لافعال مضوبل كيما بزّاف ديال لمتغيرات امازيغية خرة. النفي اللول اللي كايجي قبل لفعل هو "اُلْ" ("ul"، محلّيا "الْ" "il"، "اُنْ" "un"). النفي التاني واللي كايجي من مورا لفعل هو "شا" "ša" (لهجة ايݣلي ومازّر) اولا "شَايْ" "šay" (اللهجات دفيݣيݣ، ايش ومغرار) اولّا "اش" "iš" (لهجة بوسمغون وعين الشعير)، وهاد الجوج اللخرين كايبانو بجوج وعندهوم نفس لمعنى فلهجة تيوت. لارقام واحد وجوج كاينة بلامازيغية، ولباقي تسلّف من لعربية.